《述韦昭应画犀牛》
唐代·储光羲

遐方献文犀，万里随南金。大邦柔远人，以之居山林。

食棘无秋冬，绝流无浅深。双角前崭崭，三蹄下駸駸。

朝贤壮其容，未能辨其音。有我衰鸟郎，新邑长鸣琴。

陛阁飞嘉声，丘甸盈仁心。闲居命国工，作绘北堂阴。

眈眈若有神，庶比来仪禽。昔有舞天庭，为君奏龙吟。

作者简介：储光羲（约706—763）唐代官员，润州延陵人，祖籍兖州。田园山水诗派代表诗人之一。开元十四年（726年）举进士，授冯翊县尉，转汜水、安宣、下邽等地县尉。因仕途失意，遂隐居终南山。后复出任太祝，世称储太祝，官至监察御史。安史之乱中，叛军攻陷长安，被俘，迫受伪职。乱平，自归朝廷请罪，被系下狱，有《狱中贻姚张薛李郑柳诸公》诗，后贬谪岭南。江南储氏多为光羲公后裔，尊称为“江南储氏之祖”。